Vyhodnotenie pripomienok vznensených v rámci medzirezortného pripomienkového konania
MIMO PORTÁLU pRÁVNYCH PREDPISOV

Návrh zákona ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a o zmene a doplnení niektorých zákonov 

Spôsob pripomienkového konania	  riadny	
Počet vznesených pripomienok, z toho zásadných	   39/13	
Počet vyhodnotených pripomienok	   39	
		
Počet akceptovaných pripomienok, z toho zásadných	   4/0 	
Počet čiastočne akceptovaných pripomienok, z toho zásadných	   5/1	
Počet neakceptovaných pripomienok, z toho zásadných	   30/12	

Subjekt	Pripomienka	Typ	Vyh	Spôsob zapracovania	
Slovenský rozhlas	K bodu 1:
Podľa navrhovanej zmeny v § 8 ods. 1 písm. c) Rozhlasová rada schvaľuje návrh na vymenovanie dvoch zástupcov generálneho riaditeľa 
-	podľa  §  17 ods. 2 z.č. 619/2003 Z.z. cit.: generálneho riaditeľa v čase neprítomnosti zastupuje ním poverený zástupca,
-	v zákone sú teda použité dva pojmy v súvislosti so zástupcami GR, a to vymenovanie a poverenie,
-	je potrebné zjednotiť tieto dva paragrafy  ( § 8 ods. 1 pís.c)  a § 17 ods. 2), aby v oboch bol použitý jeden termín, a to buď menovanie alebo poverenie.
Prikláňame sa k pojmu poverenie, pretože menovanie vnímame v zmysle Zákonníka práce ( § 4 ods. 2), a to menovanie na pracovnú pozíciu.
Schvaľovanie návrhov na vymenovanie zástupcov generálneho riaditeľa Rozhlasovou radou je neodôvodnená personálna právomoc kolektívneho orgánu voči exekutíve. Taktiež je treba upozorniť, že v prípade opakovaného neschválenia navrhovaného zástupcu môže nastať patová situácia, keď generálny riaditeľ nebude mať žiadneho zástupcu a tým sa popiera jeho právo podľa §  17 ods. 2 zákona.  
Navrhujeme túto zmenu zákona vypustiť. 
	O

	A	
Novelizačný bod č. 1 bol vypustený – ponecháva sa platná právna úprava.	
	K bodu 3:
V novom písmene g) v § 8 ods. 1 navrhujeme zmeniť  text:
g)  vyjadruje sa k návrhu zmluvy so štátom  o obsahu, cieľoch a zabezpečení služieb verejnosti v oblasti rozhlasového vysielania (ďalej len „zmluva so štátom“) a návrhu dodatku na príslušný kalendárny rok. Pôvodný text „schvaľuje“ je nevyhnutné zosúladiť s novým znením § 17 ods. 3 písm. d), v ktorom sa uvádza, že generálny riaditeľ predkladá Ministerstvu kultúry SR na schválenie spolu so stanoviskom rady návrh zmluvy so štátom t.j. zmluvu schvaľuje ministerstvo, Rozhlasová rada sa k návrhu vyjadruje.  	   O	ČA	Názov zmluvy vyplýva z vládou schválenej koncepcie zmlúv medzi štátom a verejnoprávnymi vysielateľmi o obsahoch, cieľoch a zabezpečení služieb verejnosti v oblasti rozhlasového a televízneho vysielania.
Text návrhu zákona bol upravený. Rada zaujíma k návrhu zmluvy so štátom a návrhu dodatku k zmluve so štátom na príslušný kalendárny rok stanovisko.	
	K bodu 4:
Navrhovaná zmena je neodôvodnená. Výročná správa je popisný dokument o činnosti exekutívy, nie je to koncepčný materiál. Ide o konštatovanie ekonomických, výkonových a iných skutočností, do ktorých Rozhlasová rada nemá priamu ingerenciu. 
Navrhujeme túto zmenu zákona vypustiť.	   O	ČA	Text návrhu zákona bol upravený tak, že slovo „prerokúva“ nahrádza slovami „zaujíma stanovisko“ .	
	K bodu 9:
V návrhu predkladateľa sa zavádza nový pojem „správa o plnení záväzku vyplývajúceho..., ktorý nekorešponduje s ust. § 20 ods. 12 písm. e). V tejto súvislosti navrhujeme v novom písmene g) v § 15 ods. 2 zmeniť text:
g) zaujať stanovisko k časti výročnej správy o výsledku hospodárenia Slovenského rozhlasu s finančnými prostriedkami poskytnutými na základe zmluvy so štátom.	  O

	ČA	Text bol upravený nasledujúcim spôsobom:
„g) zaujíma stanovisko k tej časti výročnej správy, ktorá sa týka hospodárenia Slovenského rozhlasu s finančnými prostriedkami poskytnutými na základe zmluvy so štátom,“.
	
	K bodu 10:
K novým ustanoveniam § 17 ods. 3 písmená  a) až b) :
Predkladateľ používa nový, v zákone nešpecifikovaný termín – „vízia“. Jeho výklad je možný tromi spôsobmi – vízia prognostická, vízia osobná (generálneho riaditeľa), vízia kolektívna. Podobne aj „stratégia“ má niekoľko spôsobov interpretácie. Čo znamená tvorba programovej služby a výroba programovej služby? V texte sa hovorí o programovom okruhu, tento pojem však v zákone neexistuje. Chýba určenie doby dlhodobej vízie (10 rokov, 20 rokov ?) a strednodobej stratégie (5 rokov ?) Je nevyhnutné zjednotiť a spresniť terminológiu a stanoviť, kedy má generálny riaditeľ predkladať Rozhlasovej rade tieto materiály, najmä s ohľadom na skutočnosť, že generálny riaditeľ je volený s 5 ročným strategickým projektom a povinnosť predkladania ďalšej strednodobej stratégie sa javí ako duplicitná. Tieto pripomienky vyplývajú  aj zo znenia nového § 23 b (prechodné ustanovenie účinné od 1.septembra 2009). 

V súvislosti s pripomienkou k bodu 3 navrhujeme zmeniť text nového písm. c) v § 17 ods.3:
c) predkladá rade na vyjadrenie návrh zmluvy so štátom a návrh dodatku k zmluve so štátom na príslušný kalendárny rok.

Nové písmeno e) v § 17 ods. 3 považujeme za nadbytočné – je povinnosť generálneho riaditeľa SRo podpisovať všetky zmluvy – zastupuje SRo navonok, navrhujeme vypustiť.	   O	CA	V súvislosti s predkladaním vízie a stratégie bola v texte návrhu zákona spresnená a zjednotená terminológia. Dlhodobá vízia rozvoja programovej služby s dôrazom na verejný záujem a strednodobá stratégia rozvoja programovej služby sú dokumenty, ktorými sa majú nahradiť dlhodobé plány a koncepcie rozvoja programovej služby. V súlade s návrhom zákona predkladá generálny riaditeľ rade návrh dlhodobej vízie do 60 dní odo dňa zvolenia do funkcie a do 30 dní odo dňa schválenia dlhodobej vízie programovej služby predkladá rade na schválenie návrh strednodobej stratégie programovej služby. 

Text bol upravený.

Predkladateľ považuje za potrebné ponechať v návrhu zákona ustanovenie, ktoré upravuje kto uzatvára zmluvu so štátom zastúpeným ministerstvom a dodatok k zmluve so štátom zastúpeným ministerstvom  na príslušný kalendárny rok.	
	K bodu 11:
V prípade akceptácie pripomienky k bodu 1 je potrebné zmeniť text nasledovne:
V § 17 ods. 3 písm. f) sa slová „ako aj návrhy podľa § 8 ods. 1 písm. e), j) a k)“ nahrádzajú slovami „ako aj návrhy podľa § 8 ods. 1 písm. e), k) a l)“ (vypúšťa sa písmeno c).	O	A	Text upravený v zmysle pripomienky.	
	K bodu 14:
Z navrhovaného znenia je zrejmá snaha predkladateľa o zosúladenie s definíciou verejných prostriedkov v zákone č. 523/2004 Z. z. o rozpočtových pravidlách. Schválením tejto zmeny by však zo zákona úplne vypadla  definícia vlastných finančných prostriedkov a  verejnými prostriedkami by sa stali aj príjmy, ktoré nemajú charakter zákonnej platby alebo dane (napr. výnosy z predaja reklamného času, z podnikateľských aktivít a pod.) Nie je žiadny relevantný dôvod, aby sa na takéto príjmy uplatňovali rovnaké pravidlá ako na verejné zdroje a preto navrhujeme túto zmenu zákona vypustiť. 
Nesúlad medzi definíciou verejných prostriedkov v zákone o SRo a zákone o rozpočtových pravidlách je potrebné riešiť novelou zákona č. 523/2004 Z.z. (stanoviť výnimku, že SRo a STV hospodária s vlastnými prostriedkami a verejnými prostriedkami).	O	N	Pripomienku neakceptujeme. Slovenský rozhlas je subjektom verejnej správy a preto sú všetky finančné prostriedky Slovenského rozhlasu vrátane vlastných príjmov považované za verejné prostriedky.	
	K bodu 15:
Vzhľadom na stanovisko v bode 14 je toto ustanovenie nadbytočné, navrhujeme túto zmenu vypustiť.	O	A	Novelizačný bod č. 15 bol na základe pripomienok vypustený.	
	K bodu 16:
Text v bode 7 navrhujeme upraviť nasledovne:
„(7) Slovenský rozhlas je oprávnený používať ako zdroj financovania aj úvery od bánk 29a) na zabezpečenie hlavnej činnosti, úloh a poslania Slovenského rozhlasu.“ Možnosť použitia úveru nemôže byť obmedzená len na prevádzkovú činnosť , veď napr. odmeny vyplácané na základe autorských zmlúv alebo ochranným zväzom nie sú prevádzkové činnosti, taktiež obstaranie dlhodobého hmotného a nehmotného majetku, rekonštrukcie a modernizácie objektov.
Navrhované zmeny v bode 8:
vypustiť čiarku za slovom „len“	O	N	Navrhované vymedzenie účelu, na ktorý  bude môcť Slovenský rozhlas používať ako zdroj financovania úvery od bánk, považujeme za adekvátne.	
	K bodu 20:
Text v § 21 ods. 1 písm. b) navrhujeme zmeniť nasledovne:
„b) príspevok zo štátneho rozpočtu určený na plnenie zmluvy so štátom“  	O	N	Považujeme za potrebné vymedziť účel, na aký môže byť poskytnutý príspevok na základe zmluvy so štátom.	
	K bodu 21:
Navrhujeme nové znenie: „V § 21 ods. 1 sa vypúšťa písm. d).“ 
Nesúhlasíme s vypustením písm. c) v § 21 (programy vo verejnom záujme), realizujeme podľa neho  niektoré zmluvy s Ministerstvom obrany SR, Ministerstvom pôdohospodárstva, Úradom vlády.	O	N	Pripomienku považujeme za neopodstatnenú, nakoľko uvedené typy zmlúv budú nahradené zmluvou so štátom.	
	K bodu 25:
Navrhujeme v § 21a nahradiť text „ministerstvom“ nasledovne: „Ministerstvom kultúry SR“.	O	N	Pripomienku nie je možné akceptovať, nakoľko v predchádzajúcom texte zákona bola zavedená legislatívna skratka.	
	K bodu 26:
V prípade akceptácie pripomienky k bodu 1 je ustanovenie v § 23b písm. a) nadbytočné a navrhujeme ho vypustiť. Ak však schvaľovanie zástupcov generálneho riaditeľa bude v kompetencii Rozhlasovej rady, je potrebné v zákone riešiť situáciu so zástupcami, menovanými pred účinnosťou novely zákona, inak je toto ustanovenie nerealizovateľné.	
V súvislosti s § 23b písm. b) si dovoľujeme upozorniť na dve skutočnosti:
-	návrh zákona nerieši, čo bude s už schválenými dokumentmi koncepčného charakteru, či ich platnosť zanikne zo zákona alebo treba vypracovať nové – išlo by o duplicitu,
-	je neodôvodniteľné, aby súčasný generálny riaditeľ ku koncu svojho volebného obdobia musel vypracovať dlhodobé a strednodobé vízie a stratégie pre svojho nasledovníka.	O	N	Predmetné ustanovenie bolo vypustené.	
Rada STV	V čl. II ods. 1 navrhujeme doplniť za slovo „vymenovanie“ text: „a odvolanie“. 	  O	N	Novelizačný bod bol vypustený.	
STV	Nad rámec navrhovanej právnej úpravy:

V § 5, ods. 1 písm. a) vypustiť slová „najneskôr do konca roku 2011“
Slovenská televízia nevidí dôvod na ukončenie analógového vysielania  na konci roka 2011, v prýpade ak celé Slovensko sa vypína v roku 2012. Technický plan prechodu (Opatrenie Telekomunikačného úradu č. O-17/2008) hovorí presne,  ktoré frekvencie majú byť uvolnené do konca roka 2011:
Citujem :
§8
(4)   Analógové vysielanie na frekvenciách plánovaných pre druhý terestriálny multiplex sa ukončí najneskôr do 31. decembra 2011.
(5)   Analógové vysielanie vysielané na frekvenciách plánovaných pre verejnoprávny terestriálny multiplex sa ukončí najneskôr do 31. decembra 2011 
(6)   Najneskoršie možné termíny na opúšťanie analógového vysielania na kanáloch, ktoré budú použité pre vybudovanie multiplexov pre prechodné obdobie,  sú uvedené v prílohe č. 5 (Opatrenia). 
(7)   Všetky ostatné analógové vysielače prevádzkované na území Slovenskej republiky, ktoré nie sú uvedené v prílohe č. 5 (Opatrenia) , budú vypnuté najneskôr 31. decembra 2012. 
V § 5 ods. 3 sa mení a znie nasledovne:
„ Slovenská televízia preberá do archívu Slovenskej televízie archiválie z vlastnej tvorby, ochraňuje a sprístupňuje ich. Slovenská televízia poskytuje kópie archívnych dokumentov z oblasti televízneho vysielania za úhradu.“
Slovenská televízia navrhuje precizovať ustanovenie týkajúce sa činnosti archívu STV, aby toto zodpovedalo činnostiam, ktoré archive v skutočnosti vykonáva. 
V § 8 ods. 1 písm. b) sa vypúšťa
Slovenská televízia navrhuje vypustiť z pôsobnosti rady STV právo voliť a odvolávať generálneho riaditeľa Slovenskej televízie. Tento návrh vychádza z aplikačnej praxe a v záujme  zabezpečiť väčšiu stabilitu pri výkone funkcie generálneho riaditeľa počas jeho zákonom stanoveného funkčného obdobia.  Myslíme si, že generálneho riaditeľa verejnoprávnej inštitúcie s celoštátnou pôsobnosťou má voliť a odvolávať najvyšší zákonodarný orgán – Národná rada Slovenskej republiky. Rovnako má  mať právo určovať mu odmenu.
Doterajšie písmená c) až f) sa označujú sa označuje ako b) až e)
S tým súvisí aj legislatívno-technická úprava označenia jednotlivých písmen v § 8 , ods. 1

V § 8 ods. 1 písm. b) sa slová ponechávajú slová „vyjadruje sa k vymenovaniu“ 
Tým, že navrhujeme presun kompetencií voliť a odvolávať generálneho riaditeľa do Národnej rady Slovenskej televízie, navrhujeme rovnako ponechať  pôvodné znenie, aby sa rada STV len vyjadrovala a nie schvaľovala najviac dvoch zástupcov generálneho riaditeľa. V zmysle legislatívno-technickej úpravy sa písmeno c) v pôvodnom návrhu mení na písmeno b). 
V § 8 ods. 1 písm. d) vypúšťajú slová „ organizačný poriadok Slovenskej televízie“
Slovenská televízia navrhuje vypustiť túto právomoc rady STV, a to z toho dôvodu, že generálny riaditeľ nemôže efektívnym spôsobom uplatniť metódy riadenia spoločnosti v prípade, ak nemá dostatočný priestor a kompetencie na vnútornú úpravu  organizácie, a to kedykoľvek a v akomkoľvek rozsahu, za dodržania zákonných podmienok. Táto  kompetencia rady značne brzdí vnútornú dynamiku spoločnosti, a tým aj jej rozvoj a stabilizáciu.

§ 9, ods 1 znie:
„1)  Rada má 9 členov.“
Slovenská televízia navrhuje znížiť počet členov rady STV. Dôvodom je najmä nízka efektivita a homogénnosť  tohto orgánu v pätnásťčlennom zložení, a jednak úspora finančných prostriedkov.

v § 9, ods. 2 sa slovo „pätnásť“ nahrádza slovom „deväť“.
Legislatívno-technická úprava
V § 11, ods. 3 sa slová „ na prvom zasadnutí si členovia rady žrebom určia piatich členov, ktorých funkčné obdobie je dva roky, a piatich členov, ktorých funkčné obdobie je štyri roky.“ nahrádzajú slovami na prvom zasadnutí si členovia rady žrebom určia troch členov, ktorých funkčné obdobie je dva roky, a troch členov, ktorých funkčné obdobie je štyri roky.“

§ 12, ods. 5  znie:
„5)  Národná rada môže odvolať všetkých členov rady, ak svojim uznesením najmenej dvakrát v priebehu šiestich mesiacov konštatuje, že rada neplní povinnosti ustanovené týmto zákonom, alebo ak rada v priebehu 3 mesiacov neschváli návrhy predkladané generálnym riaditeľom  podľa § 17 ods. 3, písm. c) a f) alebo že Slovenská televízia neplní úlohy a povinnosti podľa osobitného predpisu napriek upozorneniam rady pre vysielanie a retransmisiu.“
V navrhovanej úprave § 12, ods. 5 platného zákona o STV rozširujeme zákonné dôvody, na základe ktorých je možné odvolať člena rady STV. Dôvodom je efektívny výkon právomocí rady STV a zamedzenie predlžovaniu procesov v rámci schvaľovania dôležitých dokumentov týkajúcich sa činnosti Slovenskej televízie. 
V § 13 ods. 4 znie:
„Činnosť rady je financovaná z rozpočtovej kapitoly Kancelárie Národnej rady Slovenskej republiky. Rozpočet rady na každý kalendárny rok schvaľuje príslušný výbor Národnej rady Slovenskej republiky.“
 Návrh Slovenskej televízie vychádza z toho, že  orgán, ktorý dohliada nad  činnosťou STV by mal byť financovaný z iného zdroja, ako je Slovenská televízia. STV navrhuje, aby radu STV financovala Národná rada Slovenskej republiky  a každoročný rozpočet, aby bol schvaľovaný príslušným výborom NR SR, ktorý zodpovedá za médiá.

V § 15 ods. 2 písm. f) ostáva v pôvodnom znení
Legislatívno-technická úprava
V § 17 ods. 3 písm. e) sa slová „ako aj návrhy podľa § 8 ods. 1 písm. e) a j) nahrádzajú slovami „ako aj návrhy podľa § 8 ods. 1 písm.  d), i) a j)“.

Legislatívno-technická úprava

V § 17, ods. 4 sa vypúšťajú slová „ okrem voľby generálneho riaditeľa“.
Keďže navrhujeme, aby generálneho riaditeľa volila Národná rada Slovenskej republiky, ide o legislatívnu úpravu v  nadväznosti na takto formulovaný návrh.

V § 18 ods. 3 znie:
„3) Funkčné obdobie generálneho riaditeľa sa začína dňom zvolenia Národnou radou Slovenskej republiky a trvá päť rokov. Generálneho riaditeľa možno zvoliť opätovne, najviac však na dve po sebe nasledujúce funkčné obdobia.“ 
Navrhujeme, aby sa voľba a odvolávanie generálneho riaditeľa vrátili opätovne do Národnej rady Slovenskej republiky. Takto zakotvený spôsob voľby a odvolávania generálneho riediteľa verejnoprávnej televízie zabezpečí väčšiu stabilitu a kontinuitu pre Slovenskú televíziu a zamedzí vysokej fluktuácii vrcholových manažérov v STV.
V § 18 ods. 4 znie:
„ 4) Generálny riaditeľ je povinný bezodkladne oznámiť Národnej rade Slovenskej republiky  každú zmenu skutočnosti podľa odseku 1 písm. b) až e).“
Legislatívno-technická úprava
V § 18 ods. 6 znie:
„ 6) Generálny riaditeľ je povinný spôsobom podľa osobitného predpisu preukázať Národnej rade Slovenskej republiky svoje majetkové pomery do 30 dní od zvolenia do funkcie a následne do 31. marca každého kalendárneho roka.“
Legislatívno-technická úprava

V § 18a ods. 1 znie:
„1) Generálneho riaditeľa volí a odvoláva na návrh rady Národná rada Slovenskej republiky tajným hlasovaním väčšinou hlasov všetkých poslancov Národnej rady Slovenskej republiky.“
Slovenská televízia navrhuje vrátiť voľbu a odvolávanie generálneho riaditeľa STV do najvyššieho zákonodarného zboru. Dôvodom je zvýšenie stability  pozície generálneho riaditeľa a zabezpečenie continuity práce počas celého zákonom stanoveného funkčného obdobia generálneho riaditeľa STV.
V § 18a ods. 2 znie:
„2)  Kandidát na generálneho riaditeľa musí spĺňať podmienky podľa § 18 ods. 1 a jeho  prihláška musí obsahovať prílohy podľa § 18 ods. 2. Rada pozve na verejné vypočutie všetkých kandidátov, ktorí spĺňajú zákonom stanovené podmienky najmenej sedem dní pred jeho začatím s uvedením dátumu, miesta a hodiny verejného vypočutia.“
Slovenská televízia navrhuje modifikovať celý spôsob a proces voľby generálneho riaditeľa STV.

V § 18 a ods. 3 znie:
„3) Rada po verejnom vypočutí hlasovaním určí, ktorého z kandidátov navrhne na voľbu do Národnej rady  Slovenskej republiky. Rada môže navrhnúť na voľbu do Národnej rady najviac 3 kandidátov naraz.“
Slovenská televízia navrhuje modifikovať celý spôsob a proces voľby generálneho riaditeľa STV.
      V § 18 ods. 4 znie:
„4)  Ak Národná rada Slovenskej republiky nezvolí generálneho riaditeľa podľa odseku 1, vykoná novú voľbu generálneho riaditeľa najneskôr do 3 mesiacov odo dňa poslednej voľby.“
Slovenská televízia navrhuje modifikovať celý spôsob a proces voľby generálneho riaditeľa STV	 
  Z

  O

Z

O

Z

Z

O

O

Z

O

O

O

O

Z

O

O

Z

Z

Z

Z	

N

N

N

N

N

N

N

N

N

N

N

N

N

N

N

N

N

N

N

N	Návrh zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a o zmene a doplnení niektorých zákonov (ďalej len „návrh zákona“) sa predkladá na základe uznesenia vlády SR č. 741 z 15.10.2008 k návrhu koncepcie zmlúv medzi štátom a verejnoprávnymi vysielateľmi o obsahoch, cieľoch a zabezpečení služieb verejnosti v oblasti rozhlasového a televízneho vysielania. Uznesením bola ministrovi kultúry  uložená povinnosť pripraviť návrh novelizácie príslušných právnych predpisov s cieľom upraviť proces prípravy, schvaľovania a mechanizmus realizácie zmlúv medzi štátom a verejnoprávnymi vysielateľmi o obsahoch, cieľoch a zabezpečení služieb verejnosti v oblasti rozhlasového a televízneho vysielania (ďalej len „zmluvy so štátom“). Ako už z predchádzajúceho textu vyplýva, účelom návrhu zákona je upraviť proces prípravy, uzatvárania a kontroly plnenia povinností vyplývajúcich zo zmlúv so štátom. Slovenská televízia vo svojom stanovisku neuplatnila pripomienky k návrhu zákona, ale  obmedzila sa len na návrhy, ktoré svojím obsahom idú nad rámec navrhovanej právnej úpravy. Nakoľko sa návrhy Slovenskej televízie odkláňajú od toho, čo je účelom predloženého návrhu zákona, jej pripomienky nie je možné akceptovať.	
Slovenský syndikát novinárov	K bodu 1:
Považujeme za potrebné zosúladiť § 8 ods. 1 písm. c) (Rozhlasová rada schvaľuje návrh na vymenovanie dvoch zástupcov generálneho riaditeľa) s §  17 ods. 2 zákonov č. 619/2003 Z. z. a 16/2004 Z. z. (generálneho riaditeľa v čase neprítomnosti zastupuje ním poverený zástupca). Prikláňame sa k pôvodnému zneniu zákonov v § 8 ods. 1 písm. c): vyjadruje sa k vymenovaniu najviac dvoch zástupcov generálneho riaditeľa.	O	N	Novelizačný bod č. 1 bol na základe pripomienok iných subjektov vypustený – ponecháva sa platná právna úprava.	
	K bodu 10 
 Pripomienka sa týka sa zmeny § 17 ods. 3, písmeno a. V záujme posilnenia zodpovednosti Rady SRo a STV za poskytovanie služby verejnosti a za jej dlhodobý rozvoj považujeme za vhodné zakotviť povinnosť spolupráce Rady s generálnym riaditeľom na príprave dlhodobej vízie a stratégie rozvoja príslušného vysielateľa. Dlhodobá vízia (tiež by bolo vhodné ju presnejšie vymedziť) by mala byť predovšetkým dielom Rady, ktorú schváli ako kolektívny orgán zastupujúci verejnosť, kým strednodobá stratégia by mala byť dielom generálneho riaditeľa, ktoré predkladá Rade na schválenie. 
	V tejto súvislosti dávame do pozornosti, že aj pokiaľ ide o voľbu nového generálneho riaditeľa, mala by ho Rada vyberať na základe toho, ako jeho „projekt“ napĺňa jej dlhodobú víziu. Domnievame sa, že zodpovednosť za spracovanie aj napĺňanie dlhodobej vízie má niesť práve Rada.	Z	N	Pripomienku považujeme za neopodstatnenú. Obidva dokumenty (dlhodobá vízia rozvoja programovej služby a strednodobá stratégia rozvoja programovej služby) budú predkladané generálnym riaditeľom.
 	
	Nad rámec navrhovanej právnej úpravy:
Vzhľadom na prípravu zmluvy so štátom a jej schvaľovanie v Rade nie je možné obísť otázku kreovania rád SRo a STV. Považujeme za nevyhnutné pri tejto príležitosti zmeniť nielen navrhované kompetencie rád, ale aj ich kreovanie a navrhujeme novelu § 9 zákonov č. 619/2003 Z. z. a 16/2004 Z. z. ako zásadnú pripomienku SSN k návrhu zákona:
• Ak Rada STV a Rada SRo majú reprezentovať záujmy verejnosti pri riadení verejnoprávnych médií, potom spôsob ich konštituovania musí garantovať:
a)	širokospektrálne a štruktúrované zastúpenie celej spoločnosti. To znamená v maximálne možnej miere zabezpečiť, aby čo najviac odrážala  zastúpenie relevantných spoločenských hráčov, a ich spoločné, ale diverzifikované verejné záujmy. Navrhovaný model je v tomto smere posunom vpred, taxatívne vymenúva inštitúcie oprávnené nominovať a menovať svojich zástupcov. Posilňuje sa úloha verejnosti pri kreovaní rád.
b)	odbornosť rady ako celku tak, aby bola schopná rozhodovať kompetentne o smerovaní verejnoprávnych médií v rámci širšieho digitálneho trhu ovplyvneného nástupom nových komunikačných technológií. To si vyžaduje stanoviť kritériá odbornosti pre jednotlivých členov, ale aj istú profilovú odbornú štruktúru rád ako celku. 
Tento návrh sleduje obidve horeuvedené podmienky, navyše vnáša do spôsobu kreovania rád nové prvky politickej kultúry:
a)	akcentuje dôveru k občianskej spoločnosti tým, že politickým elitám ponecháva v rukách rozhodovanie o menšej časti členov rady voľbou v parlamente, kým väčšinu členov rady nominuje občianska spoločnosť priamo, reprezentovaná taxatívne vymenovanými inštitúciami. Tieto nominácie sú parlamentom akceptované bez ďalšieho schvaľovania. 
b)	akcentuje konsenzuálny, nie konfrontačný spôsob konštituovania rady. Občianska spoločnosť prostredníctvom taxatívne vymenovaných inštitúcií sa musí na svojich zástupcoch v radách dohodnúť, takto menovaní členovia budú mať silný mandát verejnosti na riadenie médií verejnej služby.  
c)	
Navrhujeme nové znenie § 9:
§ 9
Zloženie rady
1)	Rada zastupuje záujmy občanov SR. 
(2) Rada má 11 členov. (Zníženie počtu členov z 15 na 11 – dôvody: efektívnejšia kooperácia, zvýšenie vedomia individuálnej zodpovednosti. Vedľajší prínos: šetrenie finančných prostriedkov).
(3) Troch členov rady volí Národná rada SR na návrh príslušného výboru národnej rady; 
-  jedného člena rady delegujú: SAV, Slovenská rektorská konferencia a Zväz vedecko-technických spoločností; 
- jedného člena rady deleguje Slovenský syndikát novinárov, Slovenská asociácia novinárov, Únia slovenských novinárov, Združenie vydavateľov periodickej tlače, Medzinárodný tlačový inštitút, Asociácia nezávislých vysielateľov, Mediálny inštitút, Tlačová rada SR;
- jedného člena rady delegujú právnické osoby pôsobiace v oblasti kultúry a ochrany kultúrneho dedičstva: Združenie divadelníkov na Slovensku, Zväz múzeí Slovenska, Slovenská výtvarná únia,  Filmový ústav, Slovenský pamiatkový ústav, (je možné doplniť ďalšie)
- jedného člena rady deleguje Výkonný výbor Slovenského olympijského výboru na návrh právnických osôb pôsobiacich v oblasti športu, telesnej kultúry a cestovného ruchu; 
- jedného člena rady deleguje Najvyššia rada Slovenského červeného kríža na návrh právnických osôb pôsobiacich v oblasti ochrany zdravia a rozvoja zdravého životného štýlu a právnických osôb pôsobiacich v oblasti ekológie; 
- jedného člena delegujú Platformy MVO z oblasti MVO zameraných na ochranu ľudských práv, práv národnostných menšín a etnických skupín;
- jedného člena delegujú právnické osoby založené alebo zriadené na ochranu spotrebiteľa, ktoré sú uvedené v zozname oprávnených osôb vedenom Európskou komisiou;
- jedného člena deleguje Ekumenická rada cirkví. 
(4) Členovia rady sú vyberaní spomedzi uznávaných profesionálov v oblastiach relevantných pre verejnoprávne vysielanie (právnici, ekonómovia, sociológovia, mediálni analytici, odborníci na marketing, telekomunikácie, informačné technológie). 
Člen rady musí mať vysokoškolské vzdelanie druhého stupňa a najmenej 5 rokov odbornej praxe.
(5) Oznámenie o delegovaných členoch rady doručia zástupcovia oprávnených inštitúcií do NR SR. Predseda NR SR delegovaných členov rady oficiálne vymenúva dekrétom.
(6) V prípade, že medzi inštitúciami a združeniami nedôjde k dohode, 
•	alt. A) miesto ich zástupcu  zostáva neobsadené, 
•	alt. B) predseda NR SR vymenuje nominanta s najvyššími preferenciami. 
(7) Členovia rady zvolení parlamentom skladajú každý rok do 15. júna účet zo svojej činnosti príslušnému výboru NR SR. Členovia rady nominovaní občianskou spoločnosťou skladajú každý rok do 15. júna účet zo svojej činnosti subjektom, ktoré ich delegovali.
	Z	N	Návrh zákona, ktorým sa mení a dopĺňa zákon č. 619/2003 Z. z. o Slovenskom rozhlase v znení neskorších predpisov a o zmene a doplnení niektorých zákonov (ďalej len „návrh zákona“) sa predkladá na základe uznesenia vlády SR č. 741 z 15.10.2008 k návrhu koncepcie zmlúv medzi štátom a verejnoprávnymi vysielateľmi o obsahoch, cieľoch a zabezpečení služieb verejnosti v oblasti rozhlasového a televízneho vysielania. Uznesením bola ministrovi kultúry  uložená povinnosť pripraviť návrh novelizácie príslušných právnych predpisov s cieľom upraviť proces prípravy, schvaľovania a mechanizmus realizácie zmlúv medzi štátom a verejnoprávnymi vysielateľmi o obsahoch, cieľoch a zabezpečení služieb verejnosti v oblasti rozhlasového a televízneho vysielania (ďalej len „zmluvy so štátom“). Ako už z predchádzajúceho textu vyplýva, účelom návrhu zákona je upraviť proces prípravy, uzatvárania a kontroly plnenia povinností vyplývajúcich zo zmlúv so štátom. Nakoľko zastávame názor, že zmena spôsobu kreovania rád nie je na dosiahnutie uvedeného účelu nevyhnutná, pripomienku neakceptujeme.	
	K bodu 25:
Takúto formuláciu o zmluve so štátom považujeme za nedostatočnú. Taktiež si myslíme, že ustanovenie o zmluve nesúvisí natoľko s hospodárením, ako s úlohami a poslaním SRo resp. STV. Preto navrhujeme vsunúť za § 5 nový § 5a Zmluva so štátom, v ktorom by bolo jasne definované, čo má byť obsahom zmluvy. Že totiž štát garantuje verejnoprávnym vysielateľom finančné prostriedky na splnenie ich úloh. Že tiež ide o aktualizáciu a konkretizáciu toho, čo SRo a STV ukladá zákon.	Z	ČA	Navrhovaný § 21a bol doplnený o obsahové náležitosti zmluvy.	
	K bodu 10:
Považujeme za vhodné zosúladiť navrhované znenie § 17 ods. 3 d s navrhovaným znením § 8 ods. 1 písm. g. Ak bude Rada schvaľovať návrh zmluvy so štátom, potom by ju mala ona predkladať ministerstvu, a nie generálny riaditeľ. Ale ak má návrh zmluvy predkladať ministerstvu generálny riaditeľ, tak by Rada mala zmluvu prerokovať a zaujať k nej stanovisko.	O	A	Text návrhu zákona bol upravený v zmysle pripomienky . V súlade s ním rada zaujíma stanovisko k návrhu zmluvy so štátom a návrhu dodatku k zmluve so štátom na príslušný kalendárny rok. 	

Vysvetlivky  k použitým skratkám v tabuľke:	
O – obyčajná	
Z – zásadná